section_heading: Povijest
paragraph_text: Zapadni Piro Indijanci što su živjeli u području Rio Grande prve kontakte s Europljanima imaju još od 1540. (Coronadova ekspedicija), pa nadalje Chamuscadova (1580), Espejo (1583) i Oñate (1598). Prvi misionarski rad među njihovim istočnim rođacima u području slanih laguna (Salineros ili Tompiros) započinje 1629. Piro Indijanci neće sudjelovati u Pueblo ustanku što će započeti 1680. ovom događaju prethode napadi divljih apačkih ratnika koji su bili tako učestali tako da su do 1680. opustjeli svi puebli u području Salinasa na slanim lagunama i Senecu na Rio Grande. Ostaci Piro Indijanaca pobjegoše (1680) sa Španjolcima i njihovim guvernerom Oterminom u Teksas i utemeljiše sebi nove pueble Senecu del Sur i Socorro del Sur. Tek će 1777. guverner Juan Bautista de Anza nekako sklopiti mir između pueblo Indijanaca i nomadskih Indijanaca, osim apačkih ratnika. Grupe Piro Indijanaca pod španjolskim utjecajem u Teksasu bit će meksikanizirane.